Source: https://slovak.press/spravy/najvyssi-sud-sa-opat-pokusi-uzavriet-kauzu-skrachovanych-nebankoviek-bmg-invest-a-horizont-slovakia/
Timestamp: 2020-08-15 08:25:13+00:00
Document Index: 3731009

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ']

Najvyšší súd sa opäť pokúsi uzavrieť kauzu skrachovaných nebankoviek BMG Invest a Horizont Slovakia - SLOVAK.press
SLOVAK.press Správy Slovensko Najvyšší súd sa opäť pokúsi uzavrieť kauzu skrachovaných nebankoviek BMG Invest a...
Najvyšší súd sa opäť pokúsi uzavrieť kauzu skrachovaných nebankoviek BMG Invest a Horizont Slovakia
16:50 // 26. júl 2020
26.7.2020 (Webnoviny.sk) – Najvyšší súd SR by sa mal v stredu opätovne pokúsiť uzavrieť prípad skrachovaných nebankových spoločností BMG Invest a Horizont Slovakia. Verejné zasadnutie s neprávoplatne odsúdeným Jozefom M. vytýčil súd pôvodne už na 1. júla, obžalovaný sa však nedostavil. Dôvodom podľa jeho advokáta Petra Filipa bola jeho hospitalizácia v nemocnici v českom Šumperku.
Prokurátor Ján Šanta v tejto súvislosti začiatkom júla uviedol, že Jozef M. pokračuje v obštrukciách od roku 2004, kedy bol prepustený z väzby. To podľa neho zariadil vtedajší generálny prokurátor Dobroslav Trnka na pokyn Mariana K.
Poukázal pri tom na to, že Jozef M. bez problémov absolvoval autom trojhodinovú cestu do Šumperku a jeho zdravotný stav tiež nebránil tomu, aby ho v Čechách po zadržaní vypočuli. „Európsky zatýkací rozkaz musí ostať v platnosti,“ povedal.
Znevažuje jeho klienta
Advokát Filip v tejto súvislosti uviedol, že Šanta znevažuje jeho klienta, ktorý je „74-ročný starý, chorý muž“. Zároveň v súvislosti s vydaním zatykača na svojho klienta podal sťažnosť na Ústavný súd SR.
Jozefa M. zadržala polícia v polovici júna v Českej republike, kde bol hospitalizovaný. Miestny súd ho však následne nevzal do takzvanej predbežnej väzby.
Ťažká choroba obžalovaného
Právoplatný verdikt
V kauze skrachovaných nebankových spoločností Horizont Slovakia a BMG Invest Špecializovaný trestný súd odsúdil v roku 2015 Dávida Brtvu na deväť rokov, Patrika Pachingera na sedem rokov a Jozefa M. na deväť rokov väzenia.
V prípade Brtvu a Pachingera je verdikt súdu právoplatný, pričom Brtvu už aj podmienečne prepustili z výkonu trestu. Podľa rozsudku Jozef M., Dávid Brtva a Patrik Pachinger vytváraním falošných pohľadávok voči nebankovým spoločnostiam v období medzi septembrom 2001 a februárom 2002 spôsobili týmto inštitúciám škodu 448 miliónov slovenských korún. Zo zatvorených pobočiek nebankových spoločností sa obohatili o 53 miliónov korún.
Činnosť trojice podľa obžaloby riadil Jozef M., ktorý „zadával úlohy a zabezpečoval prostriedky“. Vtedajší majitelia spoločností Dávid Brtva a Patrik Pachinger zase falšovali potrebné dokumenty. K usvedčeniu Jozefa M., Dávida Brtvu a Patrika Pachingera dopomohli aj svedecké výpovede vrátane výpovedí odsúdených Vladimíra Fruniho a Mariána Šebeščáka
Zdroj: Webnoviny.sk – Najvyšší súd sa opäť pokúsi uzavrieť kauzu skrachovaných nebankoviek BMG Invest a Horizont Slovakia © SITA Všetky práva vyhradené.
Predchádzajúci článokNeprimerane rýchla jazda sa motorkárovi nevyplatila, polícia ho nachytala v dobe zákazu šoférovania
Ďalší článokV obci Veľké Rovné vypukol požiar, zasahuje viac než dvadsať hasičov (foto)
22:24 // 24. september 2019
Október bol nadpriemerne teplý, absolútne najvyššiu teplotu namerali v Gabčíkove
7:11 // 6. november 2019
12:59 // 22. júl 2019